Jack Stanfield (spilt av Harrison Ford) er sikkerhetssjef for Landrock Pacific Bank i sentrum av Seattle. Representanter for et inkassobyrå dukker opp, og påstår at Stanfield skylder 95 000 dollar til dem. Jack tror dette skyldes identitetstyveri, og han overlater til en kollega i banken å ta seg av problemet. Han tar seg en drink sammen med en kollega, Harry Romano, som introduserer ham for Bill Cox, en mulig partner. Etterpå følger Cox etter Jack til bilen hans, og truer Jack med en pistol. Hjemme oppdager Jack at kona Beth og deres to barn er uskadd, men under overvåking av Coxs håndlangere.